มีตุ้มขึ้นในหนังหุ้มอวัยเพศชายไม่ใหญ่มาก แข็งแต่ไม่มากเป็นก้อนๆ คล้ายๆสิวเวลาบีบ แต่ไม่เจ็บไม่ปวด มีอันตรายไหมไหมครับ
สวัสดีค่ะ ตุ่มที่หนังหุ้มอวัยวะเพศชาย อาจเป็น1. ซีสต์ไขมันใต้ผิวหนัง แต่มักคลำได้ค่อนข้างนิ่ม ไม่เจ็บ ไม่ปวด หรืออาจเป็นเนื้องอกชนิดต่างๆ ของผิวหนัง มักไม่ได้อันตรายอะไร2. pearly penile papules หรือโรคผื่นนูนพีพีพี ไม่จัดเป็นโรค ไม่ได้เกิดจากการติดเชื้อ เกิดจากหลอดเลือดขององคชาตขยายตัว และมีเนื้อเยื่อเกี่ยวพันมาล้อมรอบ ลักษณะเป็นตุ่นนูนผิวเรียบสีเนื้อหรือชมพูอ่อน เรียงกันหลายตุ่มเป็นแถว อยู่บริเวณร่องรอบฐานหัวองคชาต ไม่ได้ทำให้มีอาการเจ็บหรือคัน ไม่จำเป็นต้องรักษา3. fordyce spot คือต่อมไขมัน ไม่จัดเป็นโรค ไม่ได้เกิดจากการติดเชื้อ ลักษณะคือ เป็นเม็ดหรือตุ่มนูนสีขาว หรือเหลืองอ่อน ดูคล้ายสิวได้ พบได้ทั้งที่ผิวหนังของถุงอัณฑะหรือองคชาต ในอวัยวะเพศหญิงก็พบได้ รวมถึงที่กระพุ้งแก้มและริมฝีปาก อาจพบเม็ดเดียวหรือหลายเม็ด ไม่คันและไม่เจ็บ ไม่จำเป็นต้องรักษา4. หูดหงอนไก่ เป็นโรคติดต่อจากการมีเพศสัมพันธ์ จะเห็นเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจมีอาการคันร่วมด้วย5. โรคติดต่อทางเพศสัมพันธ์อื่นๆ เช่น เริม ซิฟิลส แผลริมอ่อน เป็นต้น ซึ่งในระยะแรกจะเห็นเป็นตุ่มขึ้นมาได้ แต่ก็จะแตกออกและกลายเป็นแผลตามมาดังนั้น หากตุ่มไม่ได้แตกออกเป็นแผล ไม่ได้ขยายใหญ่ขึ้นหรือมีจำนวนมากขึ้น ก็ไม่ได้เป็นโรคติดต่อทางเพศสัมพันธ์ แต่ทั้งนี้ เพื่อให้การวินิจฉัยที่แน่นอน ก็ควรไปพบแพทย์เพื่อตรวจค่ะ ในเบื้องต้น ก็ไม่ควรไปแกะ เกา ตุ่มดังกล่าว ไม่ใช้ยาอะไรไปทาค่ะ